Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 435

a) A résztvevő köteles bármilyen kötelezettségvállalásnak a Megállapodás V. mellékletének megfelelő kiadása előtt legalább 10 naptári nappal az összes többi résztvevőt értesíteni, ha: 1) egy I. kategóriába tartozó országnak öt évnél hosszabb, de nyolc és fél évnél rövidebb visszafizetési határidőre szándékozik támogatást nyújtani, 2) egy nem atomenergiával működő erőműhöz olyan támogatást szándékozik nyújtani, amelynek visszafizetési ideje hosszabb a 12. cikkben meghatározott maximális időtartamnál, de nem haladja meg a 13.a) cikkben előírt 12 évet, 3) a 14.d) cikkel összhangban kíván támogatást nyújtani, 4) a 24.e) cikk második francia bekezdésével összhangban szándékozik biztosítási díjat alkalmazni, 5) a 24.g) cikk második francia bekezdésével összhangban szándékozik biztosítási díjat alkalmazni.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes